**GÉPJÁRMŰ BÉRLETI SZERZŐDÉS**

A jelen szerződés létrejön egyrészről:

**Bérlő:**

Név: …………………………………………………………

Jogosítványszám: ……………………………………………………

Anyja neve: …………………………………………………………  
Születési hely, idő: …………………………………………………………  
Lakcím: …………………………………………………………

Másrészről, **Bérbeadó:**

Név/Cégnév: Szabó Levente Attila EV.  
Székhely: 2364 Ócsa, Halászy Károly utca 13

Anyja neve: Czeczó Anikó

Születési hely,Idő: 2002.07.17.

Adószám: 90852291-1-33

A szerződés aláírásával a Bérbeadó bérbe adja, a Bérlő pedig bérbe veszi a gépjárművet, az alábbi feltételek szerint.

**1. A gépjármű átadása és állapota**

Bérbeadó bérbe adja Bérlő részére a JRY754 forgalmi rendszámú, Mercedes-Benz Vito 115 CDI L típusú gépjárművet, alvázszáma: WDF63970313174835 amelyet Bérlő kipróbált, és amiről Bérbeadó részletes tájékoztatást adott.

A gépjármű átadásának időpontja: 2025……. hónap ……… nap, ………… óra ………… perc.  
A gépjármű üzemanyagszintje az átadáskor: 100% tiszta külső-belső állapotban kerül átadásra. Bérlő a szerződés aláírásával igazolja, hogy a gépjármű a megadott állapotban lett átadva.

**2. Bérleti díj és egyéb költségek**

A bérleti díj napi ………. Ft, azaz …………………. forint/nap. A díj a bérleti időszak előtt esedékes.

Bérlő a gépjárművet maximum napi 250 km-t használhatja, ezt meghaladó használat esetén 50 Ft/km díjat kell fizetni.

A kaució összegét a szerződés aláírásakor Bérlő fizeti meg, és ha a szerződés szerinti kötelezettségeit teljesíti, az kaució visszajár. Ha Bérlő szerződésszegést követ el, Bérbeadó jogosult visszatartani a kártérítést a kaucióból.

Az kaució összege: 200.000 Ft. A kaució átvételét Bérbeadó elismeri.

**3. Bérleti idő és meghosszabbítás**

A bérleti szerződés előre láthatólag ……. napra szól. Ha Bérlő a gépjárművet a szerződéses időpont után is használni kívánja, ezt legkésőbb 24 órával előbb jeleznie kell Bérbeadónak. Bérbeadó nem köteles meghosszabbítani a szerződést.

**4. A gépjármű állapotának megőrzése**

Bérlő köteles a gépjárművet a normál elhasználódást figyelembe véve visszaadni, gyári kulcsokkal, dokumentumokkal és minden egyéb tartozékkal, az eredeti állapotában, az előre meghatározott helyen és időpontban. Bérlő felelős a gépjármű tisztán tartásáért, a közlekedési szabályok betartásáért, és a jármű megfelelő kezeléséért.

Bérlő köteles a gépjárművet kizárólag megfelelő üzemanyaggal tankolni, és megőrzi a tankolásról szóló nyugtát, amit a bérleti időszak végén köteles Bérbeadó részére átadni.

**5. A Bérbeadó felelőssége**

Bérbeadó szavatolja, hogy a gépjármű műszakilag alkalmas a rendeltetésszerű használatra, és harmadik személyek nem támasztanak jogot a gépjárműre. Bérbeadó nem felelős Bérlő személyes tárgyainak károsodásáért vagy eltűnéséért, valamint a gépjármű meghibásodásából eredő károkért.

**6. GPS használat**

Bérbeadó tájékoztatta Bérlőt, hogy a gépjármű GPS alapú helyzetmeghatározóval van ellátva. Bérlő a szerződés aláírásával kijelenti, hogy megértette ezt a tájékoztatást.

**7. Karbantartás és javítás**

A napi karbantartás és átvizsgálás Bérlőt terheli, míg minden egyéb javítás és műszaki mentés Bérbeadót. Bérbeadó előzetes engedélye szükséges a javításokhoz, kivéve sürgős hibajavítások esetén, amennyiben azok nem haladják meg a 50.000 Ft-ot. A javítási költségeket Bérbeadó a bérleti időszak végén számla ellenében megtéríti, kivéve Bérlő hibájából okozott károkét.

**8. Rendkívüli események**

Bérlő köteles minden rendkívüli eseményt haladéktalanul jelenteni Bérbeadónak. Különös figyelmet kell fordítani a baleseteknél és a gépkocsi rongálása, feltörése, vagy ellopása esetén. Bérlő nem tehet elismerő nyilatkozatot Bérbeadó sérelmére.

Közúti baleset vagy egyéb káresemény bekövetkezése esetén Bérlő minden esetben köteles rendőrségi helyszíni intézkedést kérni. Köteles a baleseti bejelentő nyomtatványt kiállítani, és – a károkozói felelősség helyszíni elismerése esetén – a felelősségre vonatkozó nyilatkozatot azon feltüntetni. Köteles minden, az eseménnyel és eljárással kapcsolatos iratot – különösen jegyzőkönyvet és a szabályosan kitöltött európai baleseti bejelentőlapot – a Bérbeadónak haladéktalanul átadni. Magyarországon kívüli károkozás esetén Bérlő kötelessége, hogy a károkozó felelősségbiztosítójának érvényes fedezetigazolását is beszerezze. Bérlő közvetlenül – Bérbeadó hozzájárulása nélkül – kárfelelősségi nyilatkozatot nem adhat át harmadik személyeknek.

**9. Biztosítás**

Bérbeadó felelős a gépjármű kötelező biztosításának megfizetéséért. Lopáskár, illetve bérlő hibájából történő gazdasági totálkár esetén Bérlő köteles megtéríteni a gépjármű forgalmi értékét. Bérlő hibájából történő kár esetén Bérlő köteles a bekövetkezett kárt megtéríteni, számla alapján.

Amennyiben a bérleti szerződés időtartama alatt a gépjárműben olyan kár keletkezik, amely Bérbeadó kötelező gépjármű felelősségbiztosítása terhére kerül elszámolásra, Bérlő köteles – számla ellenében – káreseményenként egyszeri 50.000.- Ft összegű átalánydíjat Bérbeadó részére megfizetni.

**10. Díjak és költségek**

Bérlő köteles minden olyan pódíjat, mint parkolási pótdíj, úthasználati pótdíj, közlekedési bírság, stb. a bérleti időszak végén/után megtéríteni Bérbeadónak. Bérlő tudomásul veszi, hogy ezek a költségek, késedelmi kamattal és egyéb költségekkel együtt terhelik őt. Amennyiben Bérlő 5 naptári napon belül nem téríti meg ezeket a költségeket, az összeg ezután naponta a napi jegybanki alapkamattal + 8% pótlékkal nő.

**11. Pótdíjak**

* Karosszéria sérülés esetén: Kártérítés költsége, számla alapján.
* Autótisztítás, külső: 10.000Ft
* Autótisztítás, belső: 20.000Ft
* Késés: 30p-1ó59p: Egy napi bérleti díj 50%-a
* Késés: több, mint 2 óra: Egy napi bérleti díj
* Üzemanyaghiány: A hiány összege bizonylat alapján + 10.000Ft
* Kilométer túllépés: 50Ft/km
* Dohányzás: 50.000Ft
* Közlekedési bírság: Kártérítés költsége számla alapján

Ezen díjak a kaució összegéből kerülnek levonásra. Amennyiben ezen összegek meghaladják a kaució összegét, Bérlő köteles a fennmaradó összeget megtéríteni Bérbeadó számára (10.-es pontban részletezve)

**12. A szerződés felmondása**

Ha Bérlő megszegi a szerződést, vagy a gépkocsit a bérleti idő lejárta után nem szolgáltatja vissza, Bérbeadó jogosult azonnali hatállyal felmondani a szerződést és a gépkocsit visszavenni.

**13. Jogellenes visszatartás**

Ha Bérlő nem adja vissza a gépkocsit a bérleti időszak végén, Bérbeadó joggal vélelmezheti lopás gyanúját, és jogi lépéseket tehet a gépkocsi visszaszerzésére.

**14. Előleg**

A Bérlő a bérleti szerződés alapján előlegfizetésre köteles, amelynek összege a bérleti díj 50%-a. Az előleg befizetése a Bérbeadó által kiállított díjbekérő alapján történik, és a Bérlő által a Bérbeadó részére teljesített előleg összege a bérleti díjba beszámításra kerül. A felek rögzítik, hogy amennyiben:

* A bérleti időszakot megelőző 60 naptári napnál korábban a bérleti szerződés lemondásra kerül a Bérlő érdekkörében felmerült okból, az előleg 100%-a kerül visszafizetésre.
* Amennyiben a bérleti időszakot megelőző 60-31 naptári nap között a bérleti szerződés lemondásra kerül a Bérlő érdekkörében felmerült okból, az előleg 50%-a kerül visszafizetésre
* Amennyiben a bérleti időszakot megelőző 30 naptári napon belül a bérleti szerződés nem jön létre a Bérlő érdekkörében felmerült okból, az előleg nem kerül visszafizetésre

**15. Elmulasztott átvétel**

Amennyiben a Bérlő a bérleti szerződés aláírását vagy az eszköz átvételét a megjelölt időpontban önhibájából elmulasztja, a megfizetett előleg nem kerül visszafizetésre. Ebben az esetben az előleg a Bérbeadó részére kötbérként szolgál.  
  
**16. Használati feltételek**

Bérautót kizárólag érvényes jogosítvánnyal rendelkező, a szerződésben Bérlőként megjelölt személy vezetheti.

Tilos a bérelt járművel Szerbia, Macedónia, Bosznia-Hercegovina, Bulgária, Ukrajna, Fehéroroszország, Moldávia, Litvánia és Oroszország területére utazni; az itt fel nem sorolt államokon kívül egyéb Magyarországon kívülre történő utazás pedig kizárólag a Bérbeadó írásos határkilépési engedélyével történhet.

Tilos a bérelt járművel más járművet vontatni, azt sportrendezvényen, tesztelési célból használni, azt bármely büntetendő cselekményre – így különösen illegális határátlépésre – igénybe venni; tilos a jármű kulcsait, a forgalmi engedélyt és a bérleti szerződést a járműben hagyni.

…………………………….……… …………………………….………

Bérbeadó Bérlő